Ribe Stifts Adresseaviser, 1821-08-14
J Kiøbenhavns Aviser findes følgende ualmindelige Avertissement: "En ung og sund Jomfrue kan paa de fordeelagtigste Vilkaar erholde Condition hos en ung ugift kongelig Embedsmand, der boer meget smukt i en af Danmarks skiønneste og behageligste Egne. - Skulde man ikke være istand til (om forlanges) at fremlægge paalidelige Attester for en blid Characteer, Sædelighed, Munterhed, og nogen Kyndighed i Huusholdning, skal man ikke melde sig. Har man lært Sprog, Musik, Tegning, Brodering, og deslige, reflecteres herpaa, saavelsom paa Formuesomstændigheder, dog vil denne Reflection let bortfalde, ved Overbeviisningen og andre gode Egenskaber, som man ved foreløbigt Bekiendtskab muligen maatte opdage. Man behage at opgive sin Adresse, saavelsom en nøiagtig Bestemmelse af ethvert her berørt Punkt, i billetter mærket: "H., og L., Nr. 72, som kunne aflægges paa Contoiret.